Vanessa Nakate

Vanessa Nakate o o tshotsweng kwa ngwaga ya 1996, kgwedi ya Ngwanatsele e le malatsi a le lesome le botlhano , ke molwela tse di amang phetogo ya loapi wa kwa Uganda.

## Botshelo jwa a le mmotlana
Nakate o goletse kwa toropokgolo ya Uganda, mo tikologong ya Kampala. O goletse kwa Kampala mme a simolola go itsege ka ngwaga wa 2018 ka kgwedi ya Morule morago ga gore a supe matshwenyego ka mogote o o sa tlwaelesegang kwa lefatsheng la gagwe. Nakate o alogile ka degree tsa business administration in marketing kwa sekolong sa Makerere University Business School.

## Ditiro tsa phetogo ya loapi
Ka tlhotlheletso ya ga Greta Thunberg go simolodisa mokgatlho wa phetogo loapi kwa Uganda, Nakate o ne a simolola go ema a le nosi kgatlhanong le go tlhoka go tsibogela seemo sa matlhotlhapelo sa seemo sa loapi ka Firikgong ngwaga wa 2019. Dikgwedi di le dintsi o ne a bopelela a le nosi kwa ntle ga dikgoro tsa palamente ya Uganda. Moragonyana basha ba bangwe ba ne ba simolola go mo ema nokeng mo maranyaneng go ngoka ba bangwe go tsenya leitlho dikgwa tsa Congo. Nakate o simolodisitse Youth for Future Africa le Africa-based Rise Up Movement.

Ka ngwaga wa 2019, kgwedi ya Morule, Nakate one a a nna mongwe wa dibui kwa bokopanong jwa COP25 kwa Spain, ene le basha ba bangwe ba balwela tse di amang seemo sa loapi Greta Thunberg le Alejandro Martinez.

Ka kgwedi ya Firikgong e simolola, ka ngwaga wa 2020, o ne a kopana le basha ba bangwe ba balwela tse di amang seemo sa loapi lefatshe ka bophara ba ka nna masome a mabedi, go gatisa lokwalo lo lo neng lo kwaletswe ba a neng ba tseneletse World Economic Forum kwa Davos, ba bolelela dikompone, dibanka le dipuso to emisa ka potlako go emisa go etleetsa go tukisiwa ga magala a tlholego.E ne e le mongwe wa baemedi ba mafatshe ba le batlhano ba ba neng ba laleditswe ke Arctic Basecamp go kampa le bone kwa Davos ka bokopano jwa World Economic Forum; baemedi ba ne ba dira dipopelo ka letsatsi la bofelo la bokopano.

Ka Phalane ngwaga wa 2020, Nakate o ne a buisa batho kwa thutong ya Desmond Tutu International Peace Lecture, a rotloetsa baetelediele go "tsoga" ba lemoge seemo sa tshoganetso sa phetogo ya loapi, a se amanya le tshotlego, tlala, bolwetsi, kgotlakgotlano le dikgoka mo go bomme le bana ba basetsana. "Phetogo ya seemo sa loapi ke bothata bo bo amang lekalana lengwe le lengwe la matshelo a rona" o ne a bua. "Re ka emisa tshotlego jang re sa lebelele seemo se? re ka goroga kwa go emiseng tlala jang fa phetogo ya loapi e tlogela di milione tsa batho ba sena se ba se jang?  Re a go bona mathata fa godimo ga mathata, dikgwetlho morago ga tse dingwe, tshotlego morago ga tshotlego (...) fa go sa diriwe sepe ka se." O ne a kopa baeteledipele go tlogela se ba se tlwaetseng mme ba bone borai jo re leng mo go bone ba dire sengwe ka bone. Se ke kgang ya loso le botshelo." 

Nakate o simolotse Green Schools Project, lenaneo la go dira motlakase o o ntshafadiwang, le le ikaelelang go fetola dikolo kwa Uganda go dirisa motlakase wa letsatsi le go tsenya ditofo tse di siametseng tikologo. Mo nakong ya gompieno, lenaneo le tsentse dilo tse kwa dikolong di le masome a mararo.
Ka kgwedi ya Phukwi e le malatsi a ferabongwe ngwaga wa 2020, Vanessa Nakate o ne a tsena mo dipotsopuisanong le ba Time Magazine a botsisiwa ke Angelina Jolie ka seabe le botlhokwa jwa mantswe a ma Aforika mo mekgatlhong ya tshiamelo ya seemo sa loapi. Ka kgwedi ya Phatwe, Jeune Afrique Magazine e na ya mmalelela e le mongwe wa batho ba le lekgolo ba ba nang le tlhotlheletso ba ma Aforika. Ka Lwetse 2020, Vanessa Nakate le mokwaledi wa pele wa UN General Ban Ki-moon  kwa bokopanong jwa Forum Alpbach ba ne ba kopana go bua ka go lwela seemo sa loapi. 

Ka kgwedi ya Lwetse, Vanessa o ne a bua ka go simolodisa nako ya baeteledipele ba ba fetolang seemo sa loapi mo setlhopheng sa World Resources Institute; o ne a bua ka maemo a gagwe mo dipuisanong le ba ba fetolang seemo sa loapi kwa Oxfam. Vanessa Nakate o ne a bolelwa ke ba United Nations fa ele moeteledipele o monnye wa SDG 13 ka ngwaga wa 2020.  OkayAfrica e ne ya kwala ka Nakate fa ele mongwe wa bomme ba le lekgolo ba ba botlhale ka kgwedi ya ditso tsa bomme. Nakate o umakilwe mo bananeng ba Aforika ba ba nang le tlhotlheletso ka ngwaga wa 2020 ke ba YouthLead. Nakate e ne e le sebui sa tlotla kwa Berlin Energy Transition Dialogue 2021 ka kgwedi ya Mopitlo a le lesome le borataro ka ngwaga wa 2021, a na le baeteledipele ba bangwe ba maemo mo lefatsheng ka bophara. Mo lefokong la gagwe o ne a akaretsa le go kgala German Federal Foreign Office jaaka ba ba baakantseng tsela ya go tlhotlha se se builweng ke balwela phetogo loapi ba basha e e neng e sa dirisiwa mo dibuing tse dingwe.
thumb|Conference ya Loss le Damage in Scotland October 2022

Mo mokwalong wa The Guardian wa Phalane 2021, Nakate o bua gore mafatshe le dikoporase tse di gasang mowa o o borai di tshwanetse go duelela mafatshe a Aforika le baagi tatlhegelo le tshenyo e e nnileng teng ka ntata ya phetogo ya seemo sa loapi e ba e itemogelang gompieno.

Mo puisanong le Amy Goodman wa Democray Now!, Nakate o ne a supa kgatlhego ya ditiro tsa seemo sa loapi: "lefatshe la me le ikaegile ka temothuo, ka jalo batho ba le bantsi ba ikaegile ka temothuo. Ka jalo fa masimo a rona a senngwa ke merwalela, fa ditshimo di senngwa ke lenyora mme thobo e le kwa tlase, go raya gore tlhwatlhwa ya dijo e ya kwa godimo, k jalo ke ba ba istholetseng ba ba tla kgonang go reka dijo. Batho ba le bantsi ba ba tshelelang kwa magaeng ba tla nna le bothata le go bona dijo ka ntlha ya ditlhwatlhwa tse di kwa godimo, mme se se baka tlala le loso. Mo lefatsheng la me , tlhokafalo ya pula e raya tlala le loso mo go ba ba dikobodikhutshwane.

O tsentswe mo maemong a go nna moemedi wa tse di molemo wa UNICEF.

## Megopolo ya sepolotiki
Nakate ke leloko la khansele ya Progressive International, e e leng lekgotla la mafatshefatshe le le rotloetsang polotiki e e lwelang ditshwanelo tsa batho. O kgadile go laola thekiso ya lefatshe ke ba ba ikemetseng ka nosi, a e amanya le go tseela tlase tikologo.

Jaaka mokeresete, o akanya gore "go nna le taolo mo lefatsheng ke go nna le maikarabelo le tirelo mo polaneteng le batho ba yone, ka Modimo e se Modimo o o senyang a bo a tsietsa.

## Go tlhoka go tsenngwa mo senepeng
Ka Firikgong 2020, pampiri ya dikgang ya Associated Press news agency e ne ya kgaola Nakate mo senepeng se a neng a le mo go sone le Greta Thunberg le balweladitshwanelo Luisa Neubauer, Isabelle Axelsson le Loukina Tille morago ga ba sena go tsenelela World Economic Forum. Nakate o ne a re babegadikgang ba o ba na le tlhaolele ya semorafe. Associated Press ba ne ba fetola senepe moragonyana ba supa fa go maikaelelo a bone e ne e se go utlusa ope botlhoko mme ba seka ba ikopa maitshwarelo. Ka Firikgong 2020 a le malatsi a le masome a mabedi le bosupa, mokwadimogolo wa AP Sally Buzbee o ne a kwala mo maranyaneng a twitter a ikopa maitshwarelo a supa fa a ikopa maitshwarelo mo boemong jwa AP. Nakate o ne a fetola a re ga a dumalane le mokwalo le kopo maitshwarelo ya ba AP, a tswelela ka go fetola gore: " Le ntswa se se nkutlusitse botlhoko ka bonosi ke itumelela gore e lemotshitse batho ka balwela dilo mo Aforika...gongwe babegadikgang ba tla simolola go re ela tlhoko, e seng fela fa re le batswasetlhabelo ba manokonoko a phetogo ya seemo sa loapi.

## Dietsele
Vanessa Nakate le balwela phetogo ba banana ba bangwe ba le barataro ba ne ba fiwa tlotla ke 2020 Young Activists Summit  ka dipuisano tsa morago ga COVID-19. E ne e phuthile batho ba feta dikete di ferabobedi, le makgolo a le marataro go tswa mo mafatsheng a le lekgolo.

Nakate o ne a le mongwe wa basadi ba le lekgolo ba BBC ba ba itsisitsweng ka 23 November 2020.

Dietsele tse dingwe di akaretsa:

* 2021 - Haub Law Environmental Award, a e abelwa ke Pace University School of Law
* 2022 – Helmut Schmidt Future Prize, a e abelwa  Bundeskanzler-Helmut-Schmidt-Stiftung, *Die Zeit* and The New Institute
* 2022 – Goalkeepers ''Campaign Award'', a e abelwa ke Bill & Melinda Gates Foundation

## Dikgatiso

* Nakate, Vanessa (28 October 2021).*A bigger picture: my fight to bring a new African voice to the climate crisis*.London, United Kingdom: Pan Macmillan.ISBN 078-0-3586-5450-6. 

## Dipadi tse dingwe

* Kelvin Doe
* Greta Thunberg
* Alexandria Villasenor
* Nyombi Morris
* Evelyn Acham
* Elizabeth Wathuti

## Metswedi